அதற்குப் பிறகு வந்தது அந்தக்கால குழந்தைகள் மற்றும் சிறுவர்களின் ஆபத்பாந்தவன் "கோபால் பல் பொடி" இதைக்கொண்டு பல் விளக்கியபிறகு துப்பத் தேவையில்லை. அப்படியே சாப்பிட்டு விடலாம். அவ்வளவு இனிப்பாக இருக்கும். (இப்போது கிடைக்கும் கோபால் பல்பொடி அவ்வளவு இனிப்பு இல்லை என்று கேள்வி) ஆனால் இதே கால கட்டத்தில் மிருதுவான வெள்ளை நிற கோல்கேட் பல்பொடி பிரமாதமான விளம்பரங்களுடன் குட்டி பாண்ட்ஸ் பவுடர் டப்பா பாணியில், ஆனால் கொஞ்சம் காஸ்ட்லியாக வந்தது.